KCE ดีดบวก 5% โบรกฯมองไตรมาส 4 ฟื้นรับยอดส่งออกโต-ต้นทุนลด
KCE ดีดบวก 5% โบรกฯมองไตรมาส 4 ฟื้นรับยอดส่งออกโต-ต้นทุนลด โดย ณ เวลา 10.10 น. อยู่ที่ระดับ 19.40 บาท บวก 0.90 บาท หรือ 4.86% สูงสุดที่ระดับ 19.40 บาท ต่ำสุดที่ระดับ 18.80 บาท ด้วยมูลค่าการซื้อขาย 108.51 ล้านบาท
KCE ดีดบวก 5% โบรกฯมองไตรมาส 4 ฟื้นรับยอดส่งออกโต-ต้นทุนลด โดย ณ เวลา 10.10 น. อยู่ที่ระดับ 19.40 บาท บวก 0.90 บาท หรือ 4.86% สูงสุดที่ระดับ 19.40 บาท ต่ำสุดที่ระดับ 18.80 บาท ด้วยมูลค่าการซื้อขาย 108.51 ล้านบาท
6 ธ.ค. 2562

ผู้สื่อข่าวรายงานว่า ราคาหุ้น บริษัท เคซีอี อีเลคโทรนิคส์ จำกัด (มหาชน) หรือ KCE ณ เวลา 10.10 น. อยู่ที่ระดับ 19.40 บาท บวก 0.90 บาท หรือ 4.86% สูงสุดที่ระดับ 19.40 บาท ต่ำสุดที่ระดับ 18.80 บาท ด้วยมูลค่าการซื้อขาย 108.51 ล้านบาท

ด้านบทวิเคราะห์ บล.ทรีนิตี้ ระบุว่า KCE ได้รับผลกระทบเชิงบวกจากรายได้จากไลน์ HDI และต้นทุนทองแดงที่ไม่สูงมาก ดังนั้นจึงปรับประมาณการราคาเป้าหมายใหม่เป็น 18 บาท จากราคาเดิม 16.5 บาท ด้วยการใช้ P/E ใหม่ที่ 16 เท่า สูงขึ้นจากครั้งก่อนที่ 15 เท่าเพื่อสะท้อนประสิทธิภาพการผลิตที่ดีขึ้น และใช้ปี 2563 เป็นปีฐานที่ใช้คำนวณ EPS ที่ 1.32 บาทต่อหุ้น
อย่างไรก็ตาม ยังคงคำแนะนำ “ซื้อ” เนื่องจากเชื่อว่า แม้ค่าเงินบาทแข็งสุดในรอบ 6 ปี การประท้วงในชิลี อาจส่งผลต่อราคาทองแดงอย่างต่อเนื่อง และสัญญาณจำหน่ายรถยนต์ยุโรปยังไม่ฟื้น ทว่าอุตสาหกรรมอิเล็คทรอนิคส์โลกน่าจะออกจากจุดต่ำสุดของวัฏจักรก่อนเศรษฐกิจโลก
ทั้งนี้ คาดว่าทาง KCE น่าจะเริ่มปรับตัวได้มากขึ้นอีกในไตรมาส 4/62 โดยคาดว่ายอดส่งออกไปเอเชียจะยังสูงขึ้นต่อจากไตรมาสนี้ ดังรูปที่ 2 โดยเฉพาะอย่างยิ่งการส่งออกไปที่จีน เนื่องจาก Trade War จะทำให้ผู้ซื้อในภูมิภาคต่างๆ หันมาซื้อสินค้านอกประเทศจีนมากขึ้นเพื่อที่จะกระจายความเสี่ยงจาก Tariff ของอเมริกาในตอนนี้และอนาคต
นอกจากนี้ แม้การปรับตัวผลิตไลน์ PCB ที่เป็น HDI มากขึ้น จะทำให้ Product Mix เปลี่ยนไปในทางที่มีมาร์จิ้น สูงขึ้น ทว่าก็ยังมิได้ส่งผลต่อต้นทุนการผลิตให้สูงขึ้นแต่อย่างใด เนื่องจาก Scrap จะลดลงเรื่อยๆ และมีการลดต้นทุนทั้งในส่วนของการลดขั้นตอนในระบบการผลิต และ Man-hour
อย่างไรก็ดี ราคาทองแดงที่ต่ำสุดในรอบ 4 ปี อาจมีแนวโน้มขยับสูงขึ้นเล็กน้อย จากการประท้วงครั้งใหญ่ที่สุดในชิลี